**Ministerstvo školstva, vedy, výskumu a športu SR zverejnilo informáciu o možnosti prezenčnej výučby v materských školách a na prvom stupni základných škôl od 3.3.2021.**

Vzdelávanie v materských školách a na prvom stupni základných škôl má byť poskytované deťom  rodičov, ktorí musia pracovať z pracoviska. Do tejto kategórie nepatria len zamestnanci kritickej infraštruktúry, ale aj policajti, predavači a predavačky, učitelia v materských školách, na prvom stupni základných škôl, cestári, zamestnanci odpadového hospodárstva, technických služieb a podobne. „Pre týchto rodičov budú otvorené MŠ a prvý stupeň ZŠ aj naďalej.

Potvrdenie o tom, že daní zamestnanci nemôžu svoju prácu vykonávať z domu, musí zákonný zástupca preukázať potvrdením od zamestnávateľa a toto potvrdenie následne odovzdať škole.

Na základe Uznesenia vlády č. 123 z 28. februára 2021 vláda obmedzuje slobodu pohybu a pobytu zákazom vychádzania od 3. marca 2021 v čase od 05,00 hod. do 01,00 hod. nasledujúceho dňa, do odvolania, pričom toto obmedzenie sa nevzťahuje na:

* V čase od 05,00 hod. do 20,00 hod. cestu do a zo zamestnania zamestnanca školy a školského zariadenia, ak sa táto osoba preukáže potvrdením zamestnávateľa s určením pracovnej doby a miesta výkonu práce a negatívnym výsledkom RT-PCR testu nie starším ako 7 dní alebo antigénového testu certifikovaného na území Európskej únie na ochorenie COVID-19 nie starším ako 7 dní, alebo ak táto osoba prekonala ochorenie COVID-19 a má o jeho prekonaní doklad nie starší ako tri mesiace alebo ak táto osoba bola zaočkovaná proti ochoreniu COVID-19 aj druhou dávkou vakcíny a od tohto očkovania uplynulo aspoň 14 dní, alebo osoba, ktorej zdravotný stav alebo zdravotná kontraindikácia neumožňuje vykonanie testu na ochorenie COVID-19
* cestu do a zo zamestnania zamestnanca, okrem zamestnancov škôl a školských zariadení, ktorý nemôže vzhľadom na povahu práce vykonávať túto ako prácu z domácnosti, ak sa preukáže potvrdením zamestnávateľa s určením pracovnej doby a miesta výkonu práce a cestu späť a na cestu na výkon podnikateľskej činnosti alebo inej obdobnej činnosti, ktorá nemôže byť vykonávaná ako práca z domácnosti a cestu späť

 - ak sa táto osoba preukáže v rámci okresu zaradeného uznesením vlády SR podľa COVID AUTOMAT-u do IV. a III. stupňa varovania negatívnym výsledkom RT-PCR testu nie starším ako 7 dní alebo antigénového testu certifikovaného na území Európskej únie na ochorenie COVID-19 nie starším ako 7 dní.

Ďalšie výnimky z obmedzení sú uvedené v Uznesení vlády č, 123 z 28.2.2021.